सेनाप्रमुख ने कहा, "सोशल मीडिया कहीं नहीं जाने वाला, और सैनिक भी उसका इस्तेमाल करेंगे... हमारा दुश्मन भी सोशल मीडिया का इस्तेमाल मानसिक युद्धकला के रूप में हमें धोखे में डालने के लिए करेगा, सो, हमें भी उसका फायदा उठाना ही होगा..." आपको बता दें कि पिछले साल ही सेना दिवस के मौके पर आर्मी चीफ जनरल बिपिन रावत ने कहा था कि, हाल ही में हमारे कुछ साथी सोशल मीडिया का इस्तेमाल कर अपनी शिकायतें ज़ाहिर करते रहे हैं, मीडिया के समक्ष पेश कर रहे हैं. इसका असर सेना के वीर जवानों पर पड़ता है.